OpenLLM-France/wikimedia huggingface dataset:
# Parc Nacional de Kissama

El Parc Natural de Kissama (Quiçama) situat a la província de Luanda al nord-oest d'Angola, aproximadament a 70 quilòmetres de Luanda. Compta amb una extensió superficial de 990.000 hectàrees, un dels més grans del món. Limita a l'oest amb el Oceà Atlàntic, amb més de 120 km de costa, el riu Cuanza al nord i el riu Longa al sud.

## Història

Va ser declarat parc nacional el 11 de desembre de 1957 amb una superfície de 9.960 km² i plantejat com a reserva de caça en 1938. En 1'2001 la Fundació Kissama va organitzar l'operació "Arca de Noé" per al transport d'animals, especialment elefants, de les veïnes Botswana i Sud-àfrica. Aquests animals, que eren de parcs superpoblats en els seus països d'origen, s'hi van adaptar bé.

## Fauna

Disposa d'una gran riquesa de la fauna: elefants, antílop sable, Pacaca (búfal d'aigua), nunces, golungo, senglars, micos, antílops equins, cérvol, manatí, talapoins i tortugues marines.
En la temporada de pluges centenars d'ocells acudeixen a la zona: flamencs, garsas, pelicans, ànecs silvestres, gavines, àguilas i corbs.

## Vegetació

La vegetació varia molt entre les zones properes al riu Cuanza i l'interior del Parc amb bosc de miombo i arbust dens, sabana arbrada i grans zones d'herbes.

## Fundació Kissama

Els objectius de la Fundació Kissama són la defensa, la conservació, el desenvolupament i l'equilibri de la flora i la fauna de Angola, la seva diversitat i projectes d'estudi i recerca, per a les escoles o universitats, la defensa de la relació de l'home amb la naturalesa i l'entorn ecològic d'Ango. Compta amb el suport de la Universitat de Pretòria.

## Referències

* ↑ «Parques Naturais e Zonas Protegidas de Angola». [Consulta: 15 juliol 2011].
* ↑ World Conservation Monitoring Center (UNEP-WCMC) Arxivat 2017-06-30 a Wayback Machine.

## Enllaços externs

* Fundació Kissama
# Eleccions a Corts d'Aragó de 1991

Les Eleccions a les Corts d'Aragó es van celebrar el 26 de maig de 1991. Van ser les quartes eleccions democràtiques autonòmiques des del restabliment de la democràcia. El vencedor va ser el socialista José Marco Berges però un pacte entre els regionalistes aragonesos i els populars dugué al regionalista Emilio Eiroa García a ser triat president d'Aragó. Els altres partits que van obtenir representació parlamentària foren: Partit Popular d'Aragó, Partido Aragonés i Esquerra Unida d'Aragó.

## Dades generals

* Cens electoral: 955.074 (sobre una població de).
* Taules:
* Abstenció: 338.529 (35,45%%)
* Votants: 616.545 (64,55%%)
** Vàlids: 612.223
*** Candidatures: 604.224
*** En blanc: 7.999
** Nuls: 4.322

## Circumscripcions electorals

Les circumscripcions electorals corresponen a cadascuna de les tres províncies:
* Osca - 18 parlamentaris.
* Terol - 16 parlamentaris.
* Zaragossa - 33 parlamentaris.

## Candidatures

* Per la província d'Osca:
** Partit Popular d'Aragó (PP)
** Centro Democrático y Social (CDS)
** Partido Aragonés (PAR)
** Partit Socialista Obrer Espanyol d'Aragó (PSOE)
** Esquerra Unida d'Aragó (IU)
** Chunta Aragonesista (CHA)
** Partit Socialista dels Treballadors (PST)
* Per la província de Terol:
** Partit Popular d'Aragó (PP)
** Centre Democràtic i Social (CDS)
** Partit Aragonès (PARELL)
** Partit Socialista Obrer Espanyol d'Aragó (PSOE)
** Esquerra Unida d'Aragó (IU)
** Chunta Aragonesista (CHA)
** Partit Socialista dels Treballadors (PST)
* Per la província de Saragossa:
** Partit Popular d'Aragó (PP)
** Centre Democràtic i Social (CDS)
** Partit Aragonès (PAR)
** Partit Socialista Obrer Espanyol d'Aragó (PSOE)
** Esquerra Unida d'Aragó (IU)
** Chunta Aragonesista (CHA)
** Partit Socialista dels Treballadors (PST)
** Partit Aragonès Independent (PAI)
** Moviment Aragonès Social (MAS)

## Resultats
### Grups amb representació parlamentària

* Partit Socialista Obrer Espanyol d'Aragó - 30 escons (246.617 vots).
* Partido Aragonés - 17 escons (151.377 vots).
* Partit Popular d'Aragó - 17 escons (126.892 vots).
* Esquerra Unida d'Aragó - 5 escons (41.367 vots).

### Grups sense representació parlamentària

* Centro Democrático y Social: 18.924 vots
* Chunta Aragonesista: 14.008 vots.
* Partit Socialista dels Treballadors: 2.461 vots
* Partido Aragonés Independent: 1.886 vots
* Movimiento Aragonés Social: 1.030 vots

## Enllaços externs

* Web de la DGA sobre les Eleccions autonòmiques de 1991 Arxivat 2007-10-10 a Wayback Machine.
* Web de Les Corts d'Aragó sobre les Eleccions autonòmiques
# Conjectura de Legendre

La Conjectura de Legendre, proposada pel matemàtic francès Adrien-Marie Legendre, estableix que per a tot enter positiu n, existeix un nombre primer entre n² i (n + 1)². Aquesta conjectura forma part dels anomenats problemes de Landau, i a finals l'any 2007 encara no ha estat provada.

## Bibliografia

* G. H. Hardy and E. M. Wright, An Introduction to the Theory of Numbers, 5th ed, Clarendon Press, Oxford, 1979, ISBN 0-19-853171-0, Appendix 3

## Referències

* Weisstein, Eric W. "Legendre's conjecture." MathWorld, a Wolfram Web Resource. (en anglès)
# Des-kontrol

Des-kontrol es un grup de música oi! que es va formar a Arrasate l'any 1996.

## Discografia

* Des-kontrol (maqueta, 1999, Bronco Bullfrog)
* Behin eta berriz (2002, Potencial Hardcore)
* ACAB (disc compartit, Des-Kontrol + Hell Beer Boys, 2004, Urban Revolt Records)
* Duintasunez eutsi (2006, Oihuka)
* Hipokrisia eta faxismoaren aurka (2008, Baga-biga)
* Aurrera begira (2009, Baga-biga)
* Donostiako Piratak 2018 Zuzenean (disc en directe, 2018, Mauka Musikagintza)
* Inoiz Baino Argiago (2022, Mauka Musikagintza)

## Referències

* ↑ «Estamos angustiados y apenados, ya no sabemos qué hacer». Deia, 28-01-2010. Arxivat de l'original el 2010-01-28. [Consulta: 29 juliol 2022].
* ↑ «'Jaun eta jabe' Des-kontrol taldearen disko berriaren aurrerapen kanta» (en basc), 21-04-2022. [Consulta: 29 juliol 2022].
# Troistorrents

Troistorrents és un municipi del cantó suís del Valais, situat al districte de Monthey. En aquest municipi hi ha l'estació d'esquí de Morgins.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# You've Passed / Where You'll Find Me Now

You've Passed / Where You'll Find Me Now és el tercer senzill del grup estatunidenc d'indie folk rock Neutral Milk Hotel, publicat el 2011 com a part del lot recopilatori Walking Wall of Words. Conté versions alternatives (més llargues, distorsionades i antigues) de dues cançons publicades el 1996 a l'àlbum debut del grup On Avery Island. Són «You've Passed» i «Where You'll Find Me Now», cada una a una cara del senzill.
Tots dos temes van ser escrits i grabats en solitari pel líder del grup, Jeff Mangum, a la casa del seu pare de Ruston (Lousiana) al desembre de 1994, en una cinta de cassete de cuatre pistes. Aquest senzill només es pot comprar com a part de Walking Wall of Words, tot i que durant la gira de 2013-2015 es va vendre per separat als concerts de Neutral Milk Hotel.

## Llista de cançons
### Cara A

* «You've Passed» (4:26)

### Cara B

* «Where You'll Find Me Now» (4:39)

## Personal

* Jeff Mangum: Veu, guitarra, bateria i orgue

## Referències

* ↑ «On Avery Island - Neutral Milk Hotel | Songs, Reviews, Credits | AllMusic» (en anglès). [Consulta: 2 setembre 2021].
* 1 2 «Releases» (en anglès). [Consulta: 2 setembre 2021].
* 1 2 3 «Neutral Milk Hotel – You've Passed / Where You'll Find Me Now (2011, Vinyl)» (en anglès). [Consulta: 2 setembre 2021].

## Vegeu també

* The Elephant 6 Recording Company

## Enllaços externs

* Audio de «You've Passed»
* Lletra de «You've Passed»
* Audio de «Where You'll Find Me Now»
* Lletra de «Where You'll Find Me Now»
# Luca Scinto

Luca Scinto (Fucecchio, Florència, Toscana, 28 de gener de 1968) és un ciclista italià, que fou professional entre 1994 i 2002. En retirar-se passà a desenvolupar tasques de director esportiu en diferents equips ciclistes. En el seu palmarès destaca el Tour de Langkawi de 1997 i el Giro de la Toscana de 1999.

## Palmarès

* 1990
** 1r al Giro delle Valli Aretine
* 1993
** 1r al Gran Premi de la indústria i el comerç artesanal de Carnago
* 1995
** 1r al Gran Premi de la vila de Camaiore
** 1r al Tour de Berna
* 1997
** 1r al Tour de Langkawi i vencedor d'una etapa
* 1999
** 1r al Giro de la Toscana
* 2000
** Vencedor d'una etapa a l'Uniqa Classic

### Resultats al Tour de França

* 1997. 120è de la classificació general

### Giro d'Itàlia

* 1994. 86è de la classificació general
* 1998. Fora de contral (17a etapa)
* 2001. 109è de la classificació general

## Enllaços externs

* Palmarès de Luca Scinto a Cyclebase.nl (neerlandès)
* Fitxa a sitiodeciclismo.net
# Distylium

Distylium és un gènere de plantes amb flors amb 18 espècies d'arbusts i arbres de fulles persistents dins la família Hamamelidaceae, són plantes natives de l'est i sud-est d'àsia, però fins al Plistocè mitjà també ocupaven el nord-oest de la regió mediterrània incloent els Països Catalans

## Algunes espècies

* Distylium buxifolium - Xina
* Distylium chinense - Xina
* Distylium chungii - Xina
* Distylium cuspidatum - Xina
* Distylium dunnianum - Xina
* Distylium elaeagnoides - Xina
* Distylium gracile - Xina
* Distylium macrophyllum - Xina
* Distylium myricoides - Xina
* Distylium pingpienense - Xina
* Distylium racemosum - arbre de la Xina, Corea, Japó (Ryukyu), Taiwan
* Distylium tsiangii - Xina

## Enllaços externs

* Flora of China: Distylium

## Referències

* ↑ Pollen records and climatic cycles in the North Mediterranean region since 2.7 Ma JEAN-PIERRE SUC & SPERANTA-MARIA POPESCU Laboratoire Paléo Environnements et PaléobioSphère (UMR 5125 CNRS), Université Claude Bernard – Lyon 1, 27–43 boulevard du 11 Novembre, 69622Villeurbanne Cedex France.
# Parc Nacional de Kootenay

El parc nacional de Kootenay està ubicat al sud-est de la Columbia Britànica, al Canadà. Kootenay és un dels quatre parcs de muntanya contigus a les Muntanyes Rocoses del Canadà, sent els altres tres el Parc Nacional de Banff, a l'est, el Parc Nacional de Yoho, al nord, i el Parc Nacional de Jasper, que no comparteix frontera amb el parc nacional de Kootenay. Inicialment anomenat «Parc Domini de Kootenay», el parc va ser creat el 1920 com a part d'un acord entre la província de la Columbia Britànica i el govern federal canadenc. Forma part del conjunt natural denominat Parc de les Muntanyes Rocoses Canadenques que va ser declarat Patrimoni de la Humanitat per la UNESCO el 1984.
El parc té una superfície de 1.406 km². Inclou parts de les serralades de Kootenay i Park, el riu Kootenay i la totalitat del riu Vermilion. Mentre que el riu Vermilion es troba completament dins del parc, el riu Kootenay té la seva capçalera just fora del límit del parc, flueix a través del parc cap a la fossa de les Muntanyes Rocalloses i finalment s'uneix al riu Columbia. L'altitud del parc oscil·la entre els 918 m a l'entrada sud-oest i els 3.424 m al pic Deltaform.
Tot i que el parc està obert tot l'any, la temporada turística més gran forta és de juny a setembre. La majoria dels campaments estan oberts des de principis de maig fins a finals de setembre, mentre que a l'hivern només es pot acampar el càmping Dolly Varden.

## Referències

* ↑ «Canadian Rocky Mountain Parks». UNESCO Culture Sector. [Consulta: 18 gener 2013].
# El nen de la bicicleta

El nen de la bicicleta (títol original en francès, Le Gamin au vélo) és un drama de 2011 escrit i dirigit pels germans Jean-Pierre i Luc Dardenne, amb Cécile de France i Thomas Doret com a principals protagonistes.
La pel·lícula va ser rodada a Seraing i explica la història d'un nen d'onze anys que és adoptat per una soltera després que hagi sigut abandonat pel seu pare.
L'estil d'El nen de la bicicleta resta fidel al cinema naturalístic dels germans Dardenne, amb una estructura del guió inspirada en un conte de fades i amb una estètica continuista amb les seves anteriors obres.
La pel·lícula va ser premiada amb el Grand Prix del Festival de Canes de 2011.

## Argument

Cyril, un nen d'onze anys, ha sigut ingressat en una llar d'infants després que el seu pare l'hagi abandonat sense acomiadar-se d'ell, fet que el nen no l'accepta
Ciryl s'entossudeix a buscar el seu pare per tal de demanar-li explicacions i descobrir què se n'ha fet de la seva estimada bicicleta. Per casualitat, es topa amb la peluquera Samantha, que s'interessa pel desamparat nen i li retorna la bicicleta després d'haver-la recomprat a un veí a qui el pare de Ciryl l'havia venut.
Content amb la bicicleta, Ciryl demana a Samantha poder passar els caps de setmana amb ella, fet que la peluquera accepta. Aquesta ocasió serveix a Ciryl per continuar l'obstinada recerca del seu pare, a qui finalment acaba trobant amb l'ajuda de Samantha. Ciryl queda emocionalment abatut quan el seu pare li confirma que l'ha abandonat, venut la seva bicicleta i que no el vol veure mai més, i acaba sota la influència d'un jove criminal que el manipula per tal que cometi un robatori.
Després d'abatre el propietari d'una botiga i el seu fill amb un bat de beisbol, Cyril busca de nou el seu pare i li entrega els diners robats, que el seu pare rebutja. Cyril acaba detingut a comissaria, d'on en surt aviat gràcies a l'ajuda de Samantha.
La mala experiència serveix perquè Cyril es penedeixi de la seva actitud rebel i iniciï una nova i harmònica relació amb Samantha. Això no obstant, el fill agredit es topa un dia amb Ciryl, al qual persegueix i apedrega fent-lo caure des de dalt d'un arbre on buscava refugi.
Creient-lo mort, pare i fill deliberen quina mentida explicar a la policia per tal de ser absolts de l'homicidi però de cop Cyril s'aixeca i mig estabornit se'n va sol cap a casa sota la mirada atònita dels malfactors.

## Repartiment

* Cécile de France - Samantha
* Thomas Doret - Cyril
* Jérémie Renier - Guy Catoul, pare de Cyril
* Fabrizio Rongione - llibreter
* Egon Di Mateo - Wes
* Olivier Gourmet - propietari d'un cafè

## Premis i nominacions

* 2011. Gran Premi del Jurat al Festival de Cinema de Canes
* 2011. Nominació a la Palma d'Or
* 2012. Nominació al Globus d'Or a la millor pel·lícula estrangera

## Notes i referències

* ↑ Títol català a Ésadir.cat
* ↑ Lemercier, Fabien. «Dardenne brothers and Kusturica in Wild Bunch line-up». Cineuropa, 06-05-2010. [Consulta: 14 gener 2011]. (anglès)

## Enllaços externs

* El nen de la bicicleta - Lloc web oficial
# Dendrochirus biocellatus

Dendrochirus biocellatus és una espècie de peix pertanyent a la família dels escorpènids.

## Descripció

* Fa 13 cm de llargària màxima.
* Té espines verinoses.

## Hàbitat

És un peix marí, associat als esculls de corall i de clima tropical (32°N-18°S) que viu entre 1-40 m de fondària.

## Distribució geogràfica

Es troba des de Maurici, la Reunió, les Maldives i Sri Lanka fins a les illes de la Societat i el sud del Japó.

## Costums

És nocturn i durant el dia roman fora de la vista refugiat dins de coves i porífers.

## Observacions

És verinós per als humans.

## Referències

* ↑ Catalogue of Life (anglès)
* ↑ The Taxonomicon (anglès)
* 1 2 3 4 «Dendrochirus biocellatus» (en anglès). FishBase. Froese, Rainer; Pauly, Daniel (editors).
* ↑ Kuiter, R.H. i T. Tonozuka, 2001.

## Enllaços externs

* AQUATAB
# You're Beautiful

You're Beautiful és una cançó de música pop coescrita pel cantant James Blunt, Sasha Skarbek i Amanda Ghost que forma part de l'àlbum de debut de James Blunt Back to Bedlam (2004). Va ser llençat com el tercer senzill de l'àlbum l'any 2005. En el Regne Unit i Austràlia la cançó assolí el número 1 i el número 2 respectivament. També aconseguí el número 1 al Canadà i als Estats Units. En el 2006, la cançó guanyà el premi Ivor Novello. A més, té l'honor de ser l'única cançó britànica que ha encapçalat la llista Top Latino.
Segons la United World Chart, "You're Beautiful" és la tercera cançó més reeixida des de 1998, amb 9.469.000 punts, només superada per la cançó de Cher "Believe" i "Hips Don't Lie" de Shakira.

## Guardons
### Nominacions

* 2007: Grammy a la gravació de l'any

## Referències

* ↑ «bucksmusicgroup.com». Arxivat de l'original el 2006-11-19. [Consulta: 13 octubre 2007].
* ↑ «britishacademy.com». Arxivat de l'original el 2007-02-14. [Consulta: 13 octubre 2007].
# Antonia Santiago

Antonia Santiago (Barcelona, 24 de desembre de 1946), més coneguda com La Chana, és una ballarina de flamenc catalana. D'ètnia gitana, i de formació autodidàctica, ha estat citada per ballarins com Antonio Canales com la seva mestra. Va tenir dues etapes d'esplendor professional entre 1966 i 1979 i entre 1985 i 1991, quan es va retirar dels escenaris.
Se la considera una virtuosa del ritme amb un destacat joc de peus. És possiblement una de les artistes del gènere més rellevants de Catalunya, només superada per Carmen Amaya. El 2017 es va estrenar una pel·lícula documental sobre la seva vida, dirigida per Lucija Stojevic, que va guanyar el guardó a la millor pel·lícula documental en la desena edició dels Premis Gaudí, de 2018.

## Referències

* ↑ Macau, Clara. «'La Chana': "Mai no he estat tan feliç com quan era nena i ballava amb espardenyes al carrer"». Directa, 31-03-2018. [Consulta: 24 octubre 2020].
* ↑ «» SYNOPSIS», 28-02-2014. Arxivat de l'original el 2014-02-28. [Consulta: 29 gener 2018].
* ↑ «‘Estiu 1993’ triomfa en uns premis Gaudí marcats per l'excepcionalitat política». Vilaweb, 27-01-2018. [Consulta: 29 gener 2018].
# Pas de la Ce

El Pas de la Ce és una collada de carena de muntanya situada a 1.574,6 m d'altitud situat en el terme municipal d'Abella de la Conca, a la comarca del Pallars Jussà.
Està situat al costat de ponent del Cap de Carreu, a la mateixa carena de la Serra de Carreu.
Per aquest pas circulava un dels camins de muntanya que travessaven la Serra de Carreu, entre Abella de la Conca i Carreu.

## Enllaços externs

* El Pas de la Ce en el seu entorn, a l'Institut Cartogràfic de Catalunya
# El negre és el color dels déus

El negre és el color dels déus és un curtmetratge d'animació català dirigit per Marc Riba i Anna Solanas el 2002.

## Sinopsi

Un nen que passa un dia a la platja amb els seus pares descobreix amb pesar les diferències físiques que poden existir entre les persones de diferents races, com la dimensió dels pits o del penis. El seu pànic s'incrementa quan un nen negre nou arriba al seu col·legi.

## Nominacions

* Goya al millor curtmetratge d'animació (2002).

## Referències

* ↑ El negre és el color dels déus Arxivat 2020-02-21 a Wayback Machine. al web de l'ESCAC
* ↑ El negre és el color dels déus al web dels Goya

## Enllaços externs

* El negre és el color dels déus a Dailymotion
# Congrés Internacional de Matemàtics de 1932

El Congrés Internacional de Matemàtics de 1932 va ser el novè Congrés Internacional de Matemàtics celebrat a Zúric, Suïssa, del 5 de setembre al 12 de setembre de 1932.

## Fons

La principal dificultat que van tenir els organitzadors per al Congrés va ser la crisi financera mundial després de la depressió de 1929. Durant aquest Congrés, es va iniciar un procés d'unificació dels matemàtics de tot el món.

## Aspectes científics

Hi havia 22 conferències plenàries previstes, però G.H. Hardy no va lliurar el seu tot i estar al Congrés. John Charles Fields va morir un mes abans del Congrés, però es va informar que va donar una contribució econòmica per al Medalles Fields.
Emmy Noether va ser una de les poques dones matemàtiques que van assistir al Congrés. La seva xerrada es va titular Hyperkomplexe Systeme in ihren Beziehungen zur kommutativen Algebra und zur Zahlentheorie i es va pronunciar el 7 de setembre de 1932 d'11 a 12 del matí.

## Referències

* ↑ Smith, D. E. «THE INTERNATIONAL CONGRESS OF MATHEMATICIANS, ZURICH, SEPTEMBER 4-12, 1932». Science (New York, N.Y.), 76, 1977, 18-11-1932, pàg. 468–471. DOI: 10.1126/science.76.1977.468. ISSN: 0036-8075. PMID: 17733199.
* ↑ Schappacher, Norbert. Mathematical Consolidation and Unification in the 1930s (en anglès). Cham: Springer International Publishing, 2022, p. 153–194. DOI 10.1007/978-3-030-95683-7_6. ISBN 978-3-030-95683-7.
* ↑ Rice, Adrian C.; Wilson, Robin J. «L'auge de l'anàlisi britànica a principis del segle XX: el paper de G.H. Hardy i la London Mathematical Society» (en anglès). Historia Mathematica, 30, 2, 01-05-2003, pàg. 173–194. DOI: 10.1016/S0315-0860(03)00002-8. ISSN: 0315-0860.
* ↑ «/about/john-charles-fields John Charles Fields (1863-1932)», 05-02-2015.
* ↑ Sack, Harald. «John Charles Fields i la medalla Fields» (en anglès americà), 14-05-2021.
* ↑ Noether, Emmy «Der Hauptgeschlechtssatz für relativ-galoissche Zahlkörper» (en alemany). Mathematische Annalen, 108, 1, 01-12-1933, pàg. 411–419. DOI: 10.1007/BF01452845. ISSN: 1432-1807.
# Ulises de la Cruz

Ulises de la Cruz (Província de Carchi, 8 de febrer de 1974) és un exfutbolista equatorià de la dècada de 2000.
Fou 101 cops internacional amb la selecció de l'Equador amb la qual participà en els Mundials de 2002 i 2006.
Pel que fa a clubs, defensà els colors de Deportivo Quito, Barcelona S.C., Aucas, Cruzeiro, Hibernian FC, Aston Villa FC, Reading FC i Birmingham City FC.
A les eleccions generals de 2013 fou escollit membre de l'Assemblea Nacional per la província de Carchi.

## Referències

* ↑ Darling, Kevin. «Blast from the Past 41: Ulises de la Cruz». Yahoo, 16-07-2016. [Consulta: 11 agost 2018].
* ↑ «FIFA Century Club». FIFA, 03-08-2012. Arxivat de l'original el 25 de novembre 2011. [Consulta: 25 agost 2012].
* ↑ Espinoza, Fernando «Ulises de la Cruz – Century of International Appearances». RSSSF, 17-09-2010 [Consulta: 25 agost 2012].
* ↑ Ecuador - International Appearances by Player a rsssf
* ↑ «Ulises completes Villa switch». Sky Sports, 26-07-2002 [Consulta: 22 març 2013].
* ↑ «Villa Cruz past Charlton». BBC Sport. BBC, 11-09-2002 [Consulta: 24 octubre 2009].
* ↑ Mariela Rosero. «Alianza País podría controlar 2/3 de la Asamblea» (en castellà). El Comercio, 19-02-2013. Arxivat de l'original el 28 d'abril 2014. [Consulta: 14 juny 2013].
# Làpino (Vladímir)

* Per a altres significats, vegeu «Làpino».
Làpino (en rus: Лапино) és un poble de l'óblast de Vladímir, a Rússia, segons el cens del 2010 tenia 3 habitants. Pertany al districte municipal de Sóbinka.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Saint-Bihy

Saint-Bihy (en bretó Sant-Bic'hi, gal·ló Saent-Mehy) és un municipi francès, situat a la regió de Bretanya, al departament de Costes del Nord. L'any 2006 tenia 177 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 183 | 158 | 160 | 173 | 198 | 201 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Jean-Yves Guillemot | Divers droite |